Wikipidia:Wikipidiawan
Wikipidiawan adalah urang nang manulis wan mambabak artikal untuk Wikipidia. Babarapa urang pinanya tapikir bahwasa istilah Wikipidis pina labih sasuai, nangkaya halnya saurang insiklupidis adalah panyumbang matan suatu insiklupidia. Pada pahabisannya kamudian dipuruk istilah Wikipidiawan nang dianggap labih cucuk gasan manyabut paranan matan galabang atawa kumunitas. Dalam pangartian ini, Wikipidiawan adalah urang-urang nang mambantuk Kumunitas Wikipidia.
Jumlah Wikipidiawan di Wikipidia bahasa Banjar parhatan ini sudah mancapai 4.673 — yakni sabarataan pamuruk tadaptar, ditambahi sajumlah panyumbang kada tadaptar nang jumlahnya cukup banyak. Panjalasan satatistik nang tarinci pasal Wikipidia kawa diugai di Wikipidia:Satatistik.
Kaanikaragaman Wikipidiawan manjadikan hampir mustahil hagan maulah parnyataan nang pasti pasal para Wikipidiawan sacara manyaluruh. Propil pasal para Wikipidiawan kawa diugai di tungkaran pamuruk sisidin masing-masing, tagal pun, pamuruk kada diharusakan hagan maulah atawa manulisakan propil sisidin di tungkaran nangitu.
Ada sahapat kalangan pina maanggap bahwasa para Wikipidiawan adalah nagkaya kuluni samut sadunia kadada saikung (saurang) ratu, wan para pamuruk kawa manantuakan saurang apa paranan nang handak sisidin gawi di Wikipidia. Ada Wikipidiawan nang katuju mambari ucapan salamat datang wan babarapa mambari panghargaan bagi nang sisidin anggap layak. Ada nang mamuat barakas-barakas, ada nang manulis pasal sajarah, ada nang marapiakan tatabahasa, wan ada jua nang bausaha mamarangi vandalisme. Banyak nang baparan manggawi samunyaan sakalian. Apapun pilihan Pian, satiap sumbangan Wikipidiawan sangat baharaga.
bjn_Latn bjn_Latn bjn_Latn bjn_Latn bjn_Latn